section_heading: Roman
paragraph_text: Autor romana napisanog prema filmu je Matthew Stover. Sam roman uključuje puno više dijaloga nego film uključujući razgovor između Grofa Dookua i Darth Sidiousa u kojem čitatelji saznaju da je Palpatine lagao Dookuu u vezi s tim što će Carstvo zbilja biti; zatim razgovor između Macea Windua i Obi-Wana u kojem Kenobi izražava sumnju u samoga sebe u vezi nadolazeće borbe s generalom Grievousom, a u kojem mu Windu odgovara da premda mnogi njega (Windua) smatraju velikim mačevaocem zbog njegove kreacije borbenog stila Vaapad, on zapravo smatra Kenobija superiornijim od sebe zbog toga što je postojeći stil mačevanja (Soresu) doveo do savršenstva; te razgovor između Anakina i Palpatinea u kojem Palpatine obećava Anakinu da može dobiti štogod želi - bez obzira je li to novi jurnik ili zvjezdani sistem Corellia. Roman također sadržava i mnoge sitne detalje. Na primjer, tijekom bitke za Coruscant, Anakinov broj svemirske jedinice je Red 5 što je direktna referenca na Lukea Skywalkera i njegov broj u završnoj bitci u filmu Nova nada; jednim od Republičkih brodova upravlja poručnik Lorth Needa koji će u Epizodi V postati kapetan Needa. U romanu su također navedene reference na seriju u stripu naziva Star Wars: Republic poput bitke za Jabiim. Uz sve to, opsada hrama Jedija puno je nasilnija i detaljnija od one u filmskoj verziji.Star Wars: Episode III Revenge of the Sith - Novelization, 1st edition hardcover, 2005. Matthew Woodring Stover, George Lucas, ISBN 0-7126-8427-1